G-Spot

Ang Gräfenberg Spot o G-Spot, na maisasalin bilang dakong-G, pook na G o lugar na G, ay binigyang ng kahulugan bilang isang hugis balatong (sitaw o patani) na pook ng puke. Ilang mga babae ang nag-ulat na isa itong sonang erohenosa na, kapag binuyo o inudyok, ay mag-aaring maghantong sa malakas na pagkapukaw na seksuwal, makapangyarihang orgasmo at ehakulasyong pambabae. Ang dakong Gräfenberg, pook na Gräfenberg o lugar na Gräfenberg ay karaniwang inilalarawan bilang nakalagak sa isa hanggang tatlong mga pulgada paitaas sa pangharapang (anteryor) na dingding ng puke sa pagitan ng buklat o buka at ng uretraG spot stimulation, SexInfo 101, nakuha noong 2010-03-09 at isang pook na sensitibo na maaaring maging bahagi ng prostatang pambabae.

Bagaman pinag-aaralan na ang dakong-G magmula pa noong dekada ng 1940, nagtagal ang hindi pagkakasundo hinggil sa pag-iral nito bilang isang bukod-tanging kayarian, kahulugan at lokasyon. Nilagom ng isang pag-aaral sa Britanya na ang pag-iral nito ay hindi napatunayan at subhektibo, batay sa mga pagtatanung-tanong at karanasang personal. Ang ibang mga pag-aaral, na gumamit ng ultrasound, ay nakatagpo ng ebidensiyang pisyolohikal ng dakong G sa mga babae na nag-ulat ng pagkakaroon ng mga orgasmo habang nakikipagtalik. Nagkaroon din ng hipotesis na ang G-Spot ay isang karugtong ng tinggil at na ito ay sanhi ng mga orgasmong pampuke.

Nangangamba ang mga seksologo at iba pang mga mananaliksik na maaaring ituring ng mga babae ang kanilang mga sarili bilang dispunksiyonal o hindi makaganap kapag hindi sila nakaranas ng dakong-G. Ilan sa mga babae ang sumailalim sa pamamaraan ng siruhiyang plastiko na tinatawag na amplipikasyon ng dakong-G upang mapainam ang pagkamapandama o sensitibidad nito.

Mga sanggunian

Kategorya:Seksuwalidad
Kategorya:Sistemang reproduktibo ng babaeng mamalya